CELEX: 62009CN0405
Language: sk
Date: 2009-10-20 00:00:00
Title: Vec C-405/09: Žaloba podaná 20. októbra 2009 — Komisia Európskych spoločenstiev/Fínska republika

19.12.2009   
            
            
               SK
            
            
               Úradný vestník Európskej únie
            
            
               C 312/25
            
         Žaloba podaná 20. októbra 2009 — Komisia Európskych spoločenstiev/Fínska republika
   (Vec C-405/09)
   2009/C 312/40
   Jazyk konania: fínčina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: A. Caeiros a M. Huttunen, splnomocnení zástupcovia)
   
      Žalovaná: Fínska republika
   
      Návrhy žalobkyne
   
   
               —
            
            
               určiť, že Fínska republika porušila svoje povinnosti, ktoré jej vyplývajú z článkov 2, 6 a 9 až 11 nariadenia (EHS, Euratom) č. 1552/89 (1) a (ES, Euratom) č. 1150/2000 (2), ako aj z článku 220 nariadenia (EHS) č. 2913/92 (3) tým, že fínske orgány uplatňovali správnu prax, podľa ktorej sa vlastné zdroje Spoločenstva určia až potom, ako bola dlžníkovi poskytnutá lehota najmenej 14 dní, počas ktorej sa môže k veci vyjadriť. Tým fínske orgány nedodržali lehoty stanovené pre pripísanie vlastných zdrojov, čím sa oneskorila platba dotknutých vlastných zdrojov Spoločenstva,
            
         
               —
            
            
               zaviazať Fínsku republiku na náhradu trov konania.
            
         
      Žalobné dôvody a hlavné tvrdenia
   
   
               1.
            
            
               Komisia podala proti Fínskej republike žalobu, ktorá sa týka dodržiavania článkov 2, 6 a 9 až 11 nariadenia (EHS, Euratom) č. 1552/89 a (ES, Euratom) č. 1150/2000 o vlastných zdrojoch Spoločenstva, ako aj článku 220 nariadenia č. 2913/92, ktorým sa ustanovuje Colný kódex Spoločenstva. Ide tu o otázku, kedy sa clo dodatočne vybrané colnými orgánmi pripíše na účet vlastných zdrojov Spoločenstva, teda kedy Spoločenstvo dostane k dispozícií clo, ktoré členský štát vybral.
            
         
               2.
            
            
               Podľa názoru Komisie porušuje Fínsko v prípade dodatočného vyberania splatného cla nariadenia o vlastných zdrojoch a Colný kódex Spoločenstva, keďže fínske orgány poskytli dlžníkovi 14 dní na stanovisko pred vydaním konečného rozhodnutia o dodatočnom vymeraní. Z dôvodu tohto postupu vypočutia sa oneskorilo pripísanie na účet vlastných zdrojov Spoločenstva.
            
         
      (1)  Nariadenie Rady (ES, Euratom) č. 1552/89 z 29. mája 1989, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev (Ú. v. ES L 155, s. 1).
   
      (2)  Nariadenie Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev (Ú. v. ES L 130, s. 1; Mim. vyd 01/003, s. 169).
   
      (3)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, s. 1; Mim. vyd. 02/004, s. 307).